REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

13 Broj 06-2/306-12

26. novembar 2012. godine

B e o g r a d

 Z A P I S N I K

ČETVRTE SEDNICE ODBORA ZA POLjOPRIVREDU, ŠUMARSTVO I VODOPRIVREDU, ODRŽANE 23. NOVEMBRA 2012. GODINE

 Sednica je počela u 15,05 časova.

 Sednici je predsedavao Dušan Petrović, predsednik Odbora.

 Sednici su prisustvovali članovi Odbora: Saša Maksimović, Jasmina Obradović, Oto Kišmarton, Velimir Stanojević, Snežana Bogosavljević-Bošković i dr Ružica Igić, kao i Zoran Pralica, koji je zamenik Dragana Čolića, Ljuban Panić, koji je zamenik Gorana Bogdanovića, Jelena Travar-Miljević, koja je zamenik Nenada Kitanovića, Nebojša Zelenić, koji je zamenik Petra Kuntića i Vesna Jovicki, zamenik Stefane Miladinović.

 Pored članova i zamenika članova Odbora, sednici su prisustvovale: Nada Mirković i Milesa Marijanović, predstavnice Ministarstva finansija i privrede.

 Jednoglasno je usvojen sledeći

D n e v n i r e d

 1. Razmatranje Predloga zakona o budžetu Repubike Srbije za 2013. godinu, razdeo 23 - Ministarstvo poljoprivrede, šumarstva i vodoprivrede;

 2. Izbor zamenika predsednika Odbora.

I

 Razmatranje Predloga zakona o budžetu Repubike Srbije za 2013. godinu, razdeo 23 - Ministarstvo poljoprivrede, šumarstva i vodoprivrede

 U raspravi su učestvovali Dušan Petrović, Nada Mirković, Oto Kišmarton, Saša Maksimović, dr Ružica Igić, Snežana Bogosavljević-Bošković i Jasmina Obradović.

 U raspravi je ukazano da nije za 2013. godinu povećan iznos budžeta u razdelu 23, da nije jasno kakva će biti agrarna politika u 2013. godini, šta je cilj subvencioniranja pojedinih proizvoda i kakvi će podsticaji biti u poljoprivrednoj proizvodnji, kakva je strategija fiskalne politike u pogledu sredstava za poljoprivredu i da je neophodno da se što pre donese strategija razvoja poljoprivrede.

 Osim toga, izneta su mišljenja da je poljoprivredni budžet uvećan u odnosu na tekuću godinu, kao i na masu budžetskih sredstava, da će se povećati veličina poljoprivrednih površina i broja gazdinstava koji će biti obuhvaćeni subvencionisanjem poljoprivredne proizvodnje, a predstavnik Ministarstva finansija i privrede obrazložio je amandman Vlade na razdeo 23 Predloga zakona i Nacrt zakona o sredstvima u poljoprivredi kojim se uređuju podsticaji, tako da je poljoprivredni budžet uvećan na 49 milijardi a predstoji uređenje podsticaja u poljoprivredi.

 Po zaključenoj raspravi Odbor je većinom glasova usvojio sledeći

I Z V E Š T A J

 Odbor je, u skladu sa članom 173. stav 2. Poslovnika Narodne skupštine, odlučio većinom glasova da predloži Odboru za finansije, republički budžet i kontrolu trošenja javnih sredstava da prihvati Predlog zakona budžetu Republike Srbije za 2013. godinu, razdeo 23-Ministarstvo poljoprivrede, šumarstva i vodoprivrede, u načelu koji je podnela Vlada Republike Srbije.

 Za izvestioca Odbora, na sednici Odbora za finansije, republički budžet i kontrolu trošenja javnih sredstava određen je Dušan Petrović, predsednik Odbora.

II

 Izbor zamenika predsednika Odbora

 U raspravi je učestvovao Saša Maksimović, koji je za zamenika predsednika Odbora predložio Ota Kišmartona.

 Po zaključenoj raspravi, Oto Kišmarton je jednoglasno izabran za zamenika predsednika Odbora.

 Pošto drugih pitanja i predloga nije bilo, sednica je završena u 15,50 časova.

ZA SEKRETARA PREDSEDNIK

Ljiljana Benać-Šantić

 Dušan Petrović